12.6.2023
FI
Euroopan unionin virallinen lehti
C 204/5
Ehdotetun kehyksen mukaan kollegion lausunnot voivat tiettyihin valvontapäätöksiin yhtymisen tai vastustamisen lisäksi sisältää ehtoja ja suosituksia, joita kollegio pitää tarpeellisina keskusvastapuolen riskienhallinnan puutteiden lieventämiseksi (7).
EKP suhtautuu ehdotettuun asetukseen myönteisesti, sillä sen ansiosta kollegion jäsenet voivat täsmentää antamansa äänen taustalla olevat näkökohdat ja tuoda esiin jäljellä olevat huolenaiheet.
Äänestysme­ nettelyn tehostamiseksi kollegion jäseniä olisi myös kannustettava esittämään perustelut äänestäessään kollegion lausuntomenettelyssä, jotta keskusvastapuolen toimivaltainen viranomainen voisi hyötyä enemmän kollegion lausunnosta ilmenevistä kollegion jäsenten erilaisista näkökulmista.
Lopuksi EKP kannattaa keskusvastapuolen toimivaltaiselle viranomaiselle ehdotettua velvollisuutta, jonka mukaan sen on perusteltava päätöksensä kaikilta osin ja annettava selitys, jos kollegion lausunnosta poiketaan merkittävästi (8).
EKP uskoo, että ehdotetut toimenpiteet tehostavat kollegioiden jatkuvaa osallistumista ja auttavat varmistamaan, että keskusvastapuolten valvonta tukee kaikkien asiaankuuluvien viranomaisten tehokasta osallistumista ja hyötyy niiden tuomista näkökulmista.
EKP kannattaa ehdotetun asetuksen säännöstä, jonka mukaan kollegion jäsenten olisi osallistuttava suuremmassa määrin vuotuisen uudelleentarkastelumenettelyn toteuttamiseen, ja ehdottaa, että tällaisen osallistumisen ei pitäisi rajoittua ainoastaan vuotuisen uudelleentarkastelun tiheyden ja perusteellisuuden määrittämiseen, vaan siinä olisi otettava huomioon myös olennaiset valvonnan painopisteet, joihin uudelleentarkastelussa keskitytään.
1.1.2.
Yhteistyö yhteisissä valvontaryhmissä
EKP antaa täyden tukensa aikomukselle ottaa yhteiset valvontaryhmät käyttöön toimiluvan saaneiden EU:n keskusvastapuolten valvonnassa.
Kollegion jäsenten osallistumisen lisääminen jatkuvaan valvontaan – erityisesti vastustamattajättämismenettelyjen soveltamisen uudelleentarkastelun, paikalla tehtävien tarkastusten ja vuotuisen uudelleentarkastelun yhteydessä – on askel kohti valvonnan vahvistamista unionin tasolla.
Se auttaa kollegion jäseniä saamaan syvemmän käsityksen keskusvastapuolten riskeihin ja riskienhallintaan vaikuttavista keskeisistä kehityskuluista ja parantaa näin keskusvastapuolten toimivaltaisten viranomaisten ja kollegion jäsenten välisen vuoropuhelun tehokkuutta ja vaikuttavuutta kaikkialla unionissa.
Se mahdollistaa myös keskusvastapuolten toimivaltaisten viranomaisten ja kollegioiden resurssien yhdistämisen, mikä edistää entisestään EU:n keskusvas­ tapuolten valvonnan kustannustehokkuutta, mikä hyödyttää sekä kansallisia toimivaltaisia viranomaisia että kollegion jäseniä.
EKP ei kuitenkaan pidä tarpeellisena perustaa uutta valvontaelintä tätä tarkoitusta varten, koska se voi lisätä institutionaalista monimutkaisuutta.
Oikeasuhteisuuden varmistamiseksi EKP ehdottaa, että hyödynnetään nykyistä yhteistyötä kollegiokehyksen puitteissa.
EKP ehdottaakin yhteisille valvontaryhmille suunniteltujen tehtävien osoittamista kollegiolle yhteisinä valvontatoimina, joihin kollegion jäsenet osallistuvat vapaaehtoisesti.
Jos yksikään kollegion jäsen ei osallistu vapaaehtoisesti yhteiseen valvontatoimeen toimivaltaisen viranomaisen kanssa, tämä merkitsee sitä, että toimivaltainen viranomainen hoitaa tämän tehtävän yksin.
Jotta yhteiset valvontatoimet voitaisiin sisällyttää nykyisiin kollegiomenettelyihin, EKP ehdottaa, että keskusvas­ tapuolten toimivaltaisten viranomaisten vuotuista uudelleentarkastelua koskevaan kertomukseen lisätään uusi osa (9) eli suunnitelma yhteisistä valvontatoimista tulevalla vuotuisella uudelleentarkastelukaudella.
Ehdotetun asetuksen mukaisten yhteisten valvontaryhmien tehtävien lisäksi EKP ehdottaa myös yhteisiä valvontatoimia, jotka liittyvät keskusvastapuolen vakuusmallien muutosten hyväksymistä koskevaan vastustamatta­ jättämismenettelyyn osallistumiseen sekä EU:n keskusvastapuolen toimivaltaisen viranomaisen suorittaman vuotuisen uudelleentarkastelun ja arvioinnin hoitamiseen (10).
Yhteisten valvontatoimien tulisi sisältää myös mahdollisia valmisteluharjoituksia lisävälineenä keskusvastapuolen riskien ja riskinhallintamenettelyjen yhteistyössä tehtävää arviointia varten.
Jotta kaikki viranomaiset, myös kollegio, voisivat tosiasiallisesti osallistua vastustamattajättämismenettelyihin, EKP ehdottaa arviointiaikataulun pidentämistä (ks. jäljempänä 3.2 kohta).
(7) Ks. ehdotetun asetuksen 1 artiklan 12 alakohta, jolla lisätään Euroopan markkinarakenneasetukseen uusi 17 b artiklan 2 kohdan c alakohta.
(8) Ks. ehdotetun asetuksen 1 artiklan 12 alakohta lisätään Euroopan markkinarakenneasetukseen uusi 17 b artiklan 3 kohta.
(9) Ks. ehdotetun asetuksen 1 artikla, jolla an 16 alakohta.
(10) Ks. ehdotetun asetuksen 1 artiklan 16 alakohta, jolla muutetaan Euroopan markkinarakenneasetukseen 21 artiklaa.